Polit sòmi

Polit sòmi es una cançon de Patric :

Aviá la pichòta vinha mai polida del canton
L'aimava coma sa filha es aquò d'esser vinhairon
Quand arranquèt totas las socas los uòlhs coflats de tant de plors
La sang de sas mans grafinhadas èra vin de socas d'amor

Pichòta vinha polit rasim dansa la trelha raja lo vin
La vida es corta lo camin long aquò's la ròda de las sasons

Deman de matin a sieis oras nos vendran querre per partir
Farem la festa dins la vinha tota la nuòch òc Magali
Metrem la taula e las candèlas ta rauba verda de velòs
Nos aimarem deman a l'auba coma s'èra lo premièr jorn

Vaquí l'Esteve e son cigarro ven aquí siás lo benvengut
Manja un mossel pren-te un seti parlarem quand aurem begut
Jogatz musicians e cantaires tot lo vilatge es convidat
Deman venon los profitaires e lo tonèl l'aurem voidat

A l'auba totes dos s'aimeron tot lo vilatge èra present
Quand los gendarmes arriveron lo solelh éra naissent
Cadun sentissiá la colera cada man sarrava una man
E un silenci grand cridava çò que segur seriá deman

Categoria:Cançon de Patric